
U z n e s e n i e
 Výboru Národnej rady Slovenskej republiky
 pre hospodárske záležitosti
z 9. apríla 2026

k vládnemu návrhu zákona, ktorým sa mení a dopĺňa zákon č. 56/2018 Z. z. o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 1143);

Výbor Národnej rady Slovenskej republiky
      pre hospodárske záležitosti
A.  s ú h l a s í
      
	s vládnym návrhom zákona, ktorým sa mení a dopĺňa zákon č. 56/2018 Z. z. o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 1143);

B.  o d p o r ú č a
          Národnej rade Slovenskej republiky

     	vládny návrh zákona, ktorým sa mení a dopĺňa zákon č. 56/2018 Z. z. o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 1143) schváliť s pozmeňujúcimi a doplňujúcimi návrhmi uvedenými v prílohe;

C.  p o v e r u j e
1. predsedu výboru, aby výsledky rokovania výboru v druhom čítaní zo dňa 9. apríla 2026 spolu s výsledkami rokovania ostatných výborov spracoval do písomnej spoločnej správy výborov v súlade s § 79 ods. 1 rokovacieho poriadku Národnej rady Slovenskej republiky a predložil ju na schválenie gestorskému výboru,
2. spoločnú spravodajkyňu výborov A. Szabóovú, aby v súlade s § 80 ods. 2 rokovacieho poriadku Národnej rady Slovenskej republiky informoval o výsledku rokovania výborov a aby odôvodnil návrh a stanovisko gestorského výboru k návrhu zákona uvedené v spoločnej správe výborov na schôdzi Národnej rady Slovenskej republiky.		
                                                                                                            

Justín S e d l á k 						   Róbert P u c i
Michal T r u b a n 						  predseda výboru
overovatelia výboru

Z m e n y  a  d o p l n k y

k vládnemu návrhu zákona, ktorým sa mení a dopĺňa zákon č. 56/2018 Z. z. o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 1143)

1. V čl. I sa za bod 2 vkladá nový bod 3, ktorý znie:
[bookmark: _Hlk225253124]„3. V poznámke pod čiarou k odkazu 15 sa na konci bodka nahrádza čiarkou a pripájajú sa tieto citácie: „nariadenie Európskeho parlamentu a Rady (EÚ) 2025/40 z 19. decembra 2024 o obaloch a odpade z obalov, o zmene nariadenia (EÚ 2019/1020 a smernice (EÚ) 2019/904 a o zrušení smernice 94/62/ ES (Ú. v. EÚ L, 2025/40, 22.1.2025), nariadenie Európskeho parlamentu a Rady (EÚ) 2025/2509 z 26. novembra 2025 o bezpečnosti hračiek a o zrušení smernice 2009/48/ES (Ú. v. EÚ L, 2025/2509, 12.12.2025).“.“
Nasledujúce body sa primerane prečíslujú.		
Legislatívno-technická úprava súčasného znenia zákona z dôvodu doplnenia aktuálnych európskych právnych predpisov do príslušnej poznámky pod čiarou. 

2. V čl. I sa za bod 10 vkladajú nové body 11 a 12, ktoré znejú:
„11. V poznámke pod čiarou k odkazu 45 sa za citáciu „Nariadenie (EÚ) 2024/1781.“ vkladá citácia „Nariadenie (EÚ) 2025/2509.“ 
12. [bookmark: _Hlk225253582]V poznámke pod čiarou k odkazu 46 sa za citáciu „Čl. 69 až 71 nariadenia (EÚ) 2024/1781.“ vkladá citácia „Čl. 45 až 48 nariadenia (EÚ) 2025/2509.“.“

Nasledujúce body sa primerane prečíslujú.			
Legislatívno-technická úprava súčasného znenia zákona z dôvodu doplnenia aktuálnych európskych právnych predpisov do príslušnej poznámky pod čiarou.

3. Za čl. I sa vkladá nový čl. II, ktorý znie:

„Čl. II
Zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení zákona č. 747/2004 Z. z., zákona č. 171/2005 Z. z., 
zákona č. 266/2005 Z. z., zákona č. 534/2005 Z. z., zákona č. 584/2005 Z. z., 
zákona č. 659/2005 Z. z., zákona č. 275/2006 Z. z., zákona č. 527/2006 Z. z., 
zákona č. 678/2006 Z. z., zákona č. 198/2007 Z. z., zákona č. 199/2007 Z. z., 
zákona č. 323/2007 Z. z., zákona č. 653/2007 Z. z., zákona č. 165/2008 Z. z., 
zákona č. 383/2008 Z. z., zákona č. 465/2008 Z. z., zákona č. 192/2009 Z. z., 
zákona č. 390/2009 Z. z., zákona č. 492/2009 Z. z., zákona č. 57/2010 Z. z., 
zákona č. 403/2010 Z. z., zákona č. 468/2010 Z. z., zákona č. 223/2011 Z. z., 
zákona č. 512/2011 Z. z., zákona č. 69/2012 Z. z., zákona č. 223/2012 Z. z., 
zákona č. 287/2012 Z. z., zákona č. 345/2012 Z. z., zákona č. 150/2013 Z. z., 
zákona č. 352/2013 Z. z., zákona č. 436/2013 Z. z., zákona č. 102/2014 Z. z., 
zákona č. 292/2014 Z. z., zákona č. 324/2014 Z. z., zákona č. 374/2014 Z. z., 
zákona č. 171/2015 Z. z., zákona č. 357/2015 Z. z., zákona č. 375/2015 Z. z., 
zákona č. 91/2016 Z. z., zákona č. 301/2016 Z. z., zákona č. 310/2016 Z. z., 
zákona č. 315/2016 Z. z., zákona č. 352/2016 Z. z., zákona č. 146/2017 Z. z., 
zákona č. 243/2017 Z. z., zákona č. 177/2018 Z. z., zákona č. 372/2018 Z. z., 
zákona č. 221/2019 Z. z., zákona č. 134/2020 Z. z., zákona č. 360/2020 Z. z., 
zákona č. 423/2020 Z. z., zákona č. 214/2021 Z. z., zákona č. 310/2021 Z. z., 
zákona č. 368/2021 Z. z., zákona č. 503/2021 Z. z., zákona č. 101/2022 Z. z., 
zákona č. 113/2022 Z. z., zákona č. 121/2022 Z. z., zákona č. 137/2022 Z. z., 
zákona č. 389/2022 Z. z., zákona č. 402/2022 Z. z., zákona č. 520/2022 Z. z., 
zákona č. 72/2023 Z. z., zákona č. 118/2024 Z. z., zákona č. 142/2024 Z. z., 
zákona č. 201/2024 Z. z., zákona č. 70/2025 Z. z. a zákona č. 150/2025 Z. z.  
sa mení takto:

1. V § 19a ods. 6 sa vypúšťa tretia veta a štvrtá veta. 

Poznámka pod čiarou k odkazu 24aia sa vypúšťa.

2. V § 19a ods. 10 sa vypúšťa posledná veta.“.

Nasledujúce články sa primerane prečíslujú.


K čl. II v nadväznosti na úpravy v čl. IV sa navrhuje vypustiť príslušné časti ustanovení zákona  o rozpočtových pravidlách verejnej správy.


4. Za čl. III sa vkladá nový čl. IV, ktorý znie:

„Čl. IV
Zákon č. 142/2024 Z. z. o mimoriadnych opatreniach pre strategické investície a pre výstavbu transeurópskej dopravnej siete a o zmene a doplnení niektorých zákonov v znení 
zákona č. 350/2024 Z. z. a zákona č. 26/2025 Z. z. sa mení a dopĺňa takto:

1. V § 4 ods. 12 sa vypúšťa písmeno b).

Doterajšie písmená c) a d) sa označujú ako písmená b) a c).

Poznámka pod čiarou k odkazu 9 sa vypúšťa.

2. V § 4 sa vypúšťa odsek 13.

	Doterajší odsek 14 sa označuje ako odsek 13.

		Poznámka pod čiarou k odkazu 10 sa vypúšťa.

3. V § 5 ods. 2 sa vypúšťa písmeno a).

	Doterajšie písmená b) až d) sa označujú ako písmená a) až c).

4. V § 18 ods. 2 sa za slová „druhého bodu“ vkladajú slová „alebo z rozpočtu investora podľa § 2 písm. a) tretieho bodu, ak tento investor vykonáva činnosti vo verejnom záujme54a)“. 

Poznámka pod čiarou k odkazu 54a znie:

„54a)	§ 2 ods. 2 zákona č. 552/2003 Z. z. o výkone práce vo verejnom záujme.“.

5. § 29 vrátane nadpisu  znie:

„§ 29
Splnomocňovacie  ustanovenie 

Vláda nariadením ustanoví kritériá, na základe ktorých bude príslušné ministerstvo vyhodnocovať, či predložený investičný projekt spĺňa podmienky podľa § 3 na určenie ako strategickej investície.“.

Nasledujúci článok sa primerane prečísluje.

Nové články nadobúdajú účinnosť 30. júna 2026 čo sa premietne do článku o účinnosti.

K čl. IV bodom 1 až 3: Ministerstvo financií Slovenskej republiky (MF SR) je na základe uznesenia vlády SR č. 221/2021 vykonávateľom Reformy 3, komponentu 18, míľnika C18.3. Plánu obnovy a odolnosti SR. Míľnik je definovaný tak, že investičný proces bude štandardizovaný pre všetky projekty, ktoré sa budú hodnotiť centrálne a už v počiatočnom štádiu. Tento míľnik je potrebné splniť do 30.6.2026. MF SR v r. 2024 navrhovalo zmenu tohto míľnika, a to zvýšenie hranice hodnotenia pre investičné projekty z 1 mil. € na 40 mil. €. Túto zmenu Európska komisia dňa 16. 12. 2024 odmietla, a to najmä z dôvodu špecifických ustanovení zákona č. 142/2024 Z. z. o mimoriadnych opatreniach pre strategické investície a pre výstavbu transeurópskej dopravnej siete a o zmene a doplnení niektorých zákonov v znení neskorších predpisov, ktoré umožňujú vláde SR rozhodnúť, že pri strategickej investícii nebude posudzovať štúdiu uskutočniteľnosti MF SR, ale príslušné ministerstvo.  Európska komisia  upozornila, že ak míľnik C18.3 nebude splnený do predkladania 9. žiadosti o platbu (august/september 2026), hrozí krátenie príspevku o približne 430 mil. EUR. Na základe uvedeného sa vo vzťahu k plneniu Reformy 3, komponentu 18, míľnika C18.3 Plánu obnovy a odolnosti SR  vypúšťa možnosť vlády určiť iný subjekt na vykonanie hodnotenia štúdie uskutočniteľnosti.
K čl. IV  bodu 4: Navrhuje sa spresnenie okruhu subjektov na ktoré sa vzťahuje § 18 ods. 2.
K čl. IV bodu 5: V nadväznosti na  navrhovanú opravu v bodoch 1 až 3 sa navrhuje vykonať súvisiacu legislatívnotechnickú úpravu v § 29. 

